เมื่อวานตั้งใจจะมาทานแต่ร้านปิด เปลี่ยนไปทานข้าวต้มขาไก่ มื้อกลางวัน วันนี้เลยขับรถมาทานตั้งแต่ 11โมง พอมีที่จอดรถได้ข้างร้านพอดีค่ะ

ต้องบอกว่า ร้านกว้าง 7 คูหา ใหญ่มากทีเดียวแบ่งโซนที่นั่งมีทั้งในและนอกห้องแอร์ (ห้องแอร์คิดค่าหัวเพิ่มอีก 10฿/คน) นั่งด้านนอกก็มีพัดลมพอคลายร้อนได้บ้าง แต่พนักงานน้อยค่ะ รอนานกว่าจะมีคนมารับออเดอร์ ทั้งๆที่ร้านพึ่งเปิดยังไม่ค่อยมีลูกค้า 

สั่งอาหารไป รออาหารไม่นานค่ะ จะช้าก็เมนูปากหม้อญวนใช้เวลาทำนานหน่อย

- แหนมเนือง ชุดเล็ก 100฿ 
มีหมูยอ 3 ไม้ กับเครื่องเคียง เป็นมะเฟือง กล้วยดิบ แตงกวา ขนมจีน  
แผ่นแป้งแช่มาให้แล้วค่ะ แต่ค่อนข้างแข็ง (ต้องแช่เพิ่มเอง)
น้ำจิ้มข้นๆ รสชาติกลางๆ ถ้าต้องการน้ำจิ้มเพิ่มคิดถ้วยล่ะ 15฿ (น้ำจิ้มถ้วยเล็กจิ๊ดนึง)
ผักบางชนิดก็เหี่ยว บางอย่างก็พอทานได้
แหนมเนืองที่นี่ รสชาติปานกลางค่ะ ไม่ประทับใจนัก

- ยำหมูยอ รสชาติดีค่ะ เปรี้ยวเผ็ดกำลังดี แต่หมูยอ ออกจะเละๆไม่อร่อย

- ก๊วยจั๊บญวน รสชาติโอเคค่ะ

- ปากหม้อญวน จานนี้อร่อยสุดค่ะ แป้งบางเหนียวนุ่มลงตัวกับไส้หมูสับข้างใน

- ส้มตำไทย เมนูฝันร้ายของมื้อนี้ ยังทานไปได้ไม่ถึง2 คำ เริ่มสังเกตเห็นถั่วฟักยาวมีแถมหนอนมาด้วย และหนอนยังไม่ตายคลานกระดึบๆ -.-! เรียกน้องพนักงานแจ้งว่าเจอหนอน พนักงานยกจานไปบอกจะเปลี่ยนตำมาให้ใหม่ ผ่านไปสักพักยกมา(ก็ไม่แน่ใจนักว่า จานเดิมรึเปล่านะคะ ไม่ได้เดินไปดู) แต่จานที่2 เค็มมาก สรุปไม่กล้าทานถั่วฟักยาวในส้มตำ เขี่ยๆเลือกทานแค่มะละกอ ซึ่งมันเค็มเกินไปค่ะ ตำมารอบแรกตอนเจอหนอนก็ไม่ได้อร่อยมาก รสชาติจางๆไม่เข้มข้น มารอบสองเค็มหนักมาก มะนาวแพงรึช่วงนี้ จานนี้ให้คะแนนติดลบ

มีเมนูเดียวที่ชอบ คือ ปากหม้อญวน ค่ะ

ราคาอาหาร ถือว่ากลางๆไม่ถูกไม่แพงจนเกินไป

รอเก็บเงินนานมาก พนักงานบริการไม่ทั่วถึงเลยค่ะ คงไม่มาทานอีกแล้วค่ะ